b'\n_START_ARTICLE_\nAugustinas Povilaitis\n_START_PARAGRAPH_\nAugustinas Povilaitis (24. veebruar 1900 Pa\xc5\xa1ventys \xe2\x80\x93 12. juuli 1941 Moskva) oli Leedu s\xc3\xb5jav\xc3\xa4elane ja riigitegelane._NEWLINE_1919. aastal astus Augustinas Povilaitis vabatahtlikult Leedu armeesse ja v\xc3\xb5ttis osa v\xc3\xb5itlusest Pavel Bermondt-Avalovi juhitud v\xc3\xa4gede vastu. 1920\xe2\x80\x931931 t\xc3\xb6\xc3\xb6tas ta ohvitserina julgeoleku- ja kriminaalpolitseis. 1931. aastal m\xc3\xa4\xc3\xa4rati ta julgeolekupolitsei juhiks._NEWLINE_1. septembrist 1934 kuni 13. juunini 1940 oli Augustinas Povilaitis Leedu Riigi Julgeolekuameti direktor. P\xc3\xa4rast Leedu okupeerimist N\xc3\xb5ukogude Liidu 15. juunil 1940 poolt ta arreteeriti. Esialgu hoiti teda kinni Kaunases, seej\xc3\xa4rel viidi Povilaitis Moskvasse. Ta m\xc3\xb5isteti kohtuprotsessil surma ja lasti maha.'